# אוניברסיטת בן גוריון בנגב

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אוניברסיטת בן גוריון בנגב
סמל האוניברסיטה
מוטו: | "בנגב ייבחן כושר המדע והמחקר של העם בישראל"
תאריך ההקמה: | 1969
סוג: | אוניברסיטה ציבורית
נשיא האוניברסיטה: | פרופ' רבקה כרמי
מיקום: | באר-שבע
אתר אינטרנט: | www.bgu.ac.il

אוניברסיטת בן גוריון בנגב היא אוניברסיטה השוכנת בבאר שבע. בשנת 1962 חבר ראש העיר הראשון של באר שבע, דוד טוביהו לפרופ' ארנסט דוד ברגמן ולקבוצה בעלת חזון להקים אוניברסיטה בנגב. התהליך לא היה פשוט ונמשך שנים אחדות. החל משנת 1962 התקיימו בבאר שבע הרצאות מטעם מכון ויצמן למדע והטכניון. משנת 1963 פעלה בבאר שבע אגודה עותומנית במטרה לייסד אוניברסיטה בבאר שבע, שנקראה המכון להשכלה גבוהה בנגב. בשנת 1964 מינה משרד החינוך והתרבות ועדה לצורך בחינת האפשרות להקמת אוניברסיטה בנגב. עיריית באר שבע רכשה בשנת 1965 את "בית היאס", בניין ששימש בעבר כמלון, כדי שישמש לפעילותו של המכון להשכלה גבוהה בנגב.
אוניברסיטת הנגב נוסדה בהוראת ממשלת ישראל בשנת 1969, ונפתחה בשנת הלימודים תש"ל. בשנת 1974, לאחר מותו של דוד בן גוריון החליט חבר הנאמנים לשנות את שמה של האוניברסיטה לאוניברסיטת בן גוריון בנגב.

לאוניברסיטה ארבע פקולטות:

- הפקולטה למדעי הטבע - המכילה את המחלקות למדעי הגיאולוגיה והסביבה, פיזיקה, כימיה, מדעי המחשב, מתמטיקה וביולוגיה.
- הפקולטה למדעי ההנדסה - המכילה את המחלקות להנדסת חשמל ומחשבים, הנדסת מכונות, הנדסה כימית, הנדסת תעשיה וניהול, הנדסת חומרים, הנדסה גרעינית, הנדסה ביורפואית, הנדסה ביוטכנולוגית, הנדסת מערכות תקשורת, הנדסת מערכות מידע, הנדסת תוכנה והנדסת בניין.
- הפקולטה למדעי הרוח והחברה
- הפקולטה למדעי הבריאות - המכילה את בית הספר לרפואה, בית הספר למעבדה רפואית ובית הספר לרוקחות.

כמו כן קיים באוניברסיטה בית ספר לניהול

לאוניברסיטה שלושה מכוני מחקר מרכזיים:

- המכון למורשת בן גוריון המתמקד בחקר הציונות ופועלו של בן גוריון,
- המכון לחקר המדבר הממוקם בשדה בוקר המתמקד בחקר מקורות המים במדבר, אקולוגיה מדברית ותכנון התיישבות בתנאים מדבריים
- המכון למחקר שימושי.

בניין הספריה המרכזית בתיכנון משרד האדריכלים נדלר, (צילום:2005)

למרות היותה הצעירה באוניברסיטאות בארץ, מתפתחת אוניברסיטת בן גוריון בקצב המהיר ביותר, בין אם בגידול במספר הסטודנטים ובין אם בפיתוח מסלולי לימוד חדשים בהתאם לדרישות השוק (כגון: הנדסת מערכות תקשורת, הנדסת ביוטכנולוגיה, ביואינפורמטיקה).
סיבה נוספת לגידול במספר הסטודנטים באוניברסיטה, היא המחיר הנמוך יחסית של הדיור והכלכלה בבאר שבע, האווירה הסטודנטיאלית וחיי החברה המפותחים ובכלל זה קהילות סטודנטיאליות פעילות (דוגמאת סגו"ל או הבאר).

נכון ל-2005 לומדים באוניברסיטה מעל 17,000 סטודנטים לתוארי בוגר, מוסמך ודוקטור.

נשיאת האוניברסיטה היא פרופסור רבקה כרמי, שהחליפה בתפקיד את פרופסור אבישי ברוורמן.

## [עריכה] קישורים חיצוניים

- אתר אוניברסיטת בן גוריון בנגב
- 30 שנה לאוניברסיטה - היסטוריה, חזון ונתונים
- אתר הסטודנטים של אוניברסיטת בן גוריון

אוניברסיטאות בישראל

הטכניון - מכון טכנולוגי לישראל - האוניברסיטה העברית בירושלים - מכון ויצמן למדע - אוניברסיטת בר אילן אוניברסיטת תל אביב - אוניברסיטת חיפה - אוניברסיטת בן גוריון בנגב - האוניברסיטה הפתוחה |

מקור: http://he.wikipedia.org../../../%D7%90/%D7%95/%D7%A0/%D7%90%D7%95%D7%A0%D7%99%D7%91%D7%A8%D7%A1%D7%99%D7%98%D7%AA_%D7%91%D7%9F_%D7%92%D7%95%D7%A8%D7%99%D7%95%D7%9F_%D7%91%D7%A0%D7%92%D7%91.html

קטגוריות: אוניברסיטת בן גוריון בנגב | באר שבע

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Hrvatski
- Português
- Slovenčina
- Русский